**„Nemzetközileg kiemelkedő publikációs aktivitás támogatása” pályázat meghirdetése**

**Cél:**

Az orvosi, fogorvosi, gyógyszerész és egészségtudományi graduális és posztgraduális képzés során végzett tudományos kutatómunkához társuló publikációs aktivitás támogatása. A PhD és TDK hallgatók tudományos előre lépése érdekében elengedhetetlen, hogy nemzetközileg elismert folyóiratokban tudják közölni kutatási eredményeiket. A Semmelweis Egyetem az **EFOP-3.6.3-VEKOP-16-2017-00009** azonosítószámú projekttámogatás segítségével hozzájárul a PhD és a TDK hallgatók kiemelkedően színvonalas, az adott tudományterület meghatározó (**D1 kategóriájú**) folyóirataiban megjelenő elsőszerzős közleményeinek publikációs költségéhez, így elősegítve a nemzetközileg kiemelkedő publikációs aktivitás növekedését.

**Pályázhatnak:**

1. az ÁOK, FOK, GYTK, ETK és EKK **tudományos diákkörös hallgatói**

2. a Semmelweis Egyetem Doktori Iskola **PhD hallgatói és doktorjelöltjei**

**A támogatás módja:**

* elsőszerzős vagy megosztott elsőszerzős D1 kategóriájú közlemény esetén a publikációs költség támogatása **maximum bruttó 500.000 Ft** értékig (a támogatás nem használható fel „open access” elérhetőséghez kapcsolódó többletköltségek fedezésére)

**A támogatás feltétele:**

* elsőszerzős vagy megosztott elsőszerzős **közlésre elfogadott** D1 kategóriájú közlemény a 2018. május 1. és szeptember 30. közötti periódusban
* a publikációban az EFOP-3.6.3-VEKOP-16-2017-00009 támogatás feltüntetetése

**A támogatás elnyeréséhez benyújtandó:**

1. **A támogatás megítéléséhez a pályázó által benyújtandó:**
* a 2018. május 1. és szeptember 30. közötti periódusban, D1 kategóriájú nemzetközi folyóirathoz benyújtott közlemény másolata
* a kitöltött pályázati adatlap
1. **A megítélt támogatás lehívásakor:**
* a pályázati periódusban, a közlemény elfogadását igazoló értesítés a tudományos folyóirat részéről
* a közlésre elfogadott tudományos közlemény másolata („proof”)
* a tudományos közlemény megjelenésével kapcsolatos publikációs költséget igazoló dokumentum

A közlemény elfogadásakor és a feltételek teljesülése esetén a közlemény megjelenésével kapcsolatos publikációs költség, maximum 500.000 Ft értékig, átutalásra kerül a pályázó befogadó intézetének (kutatóhelyének).

**A kifizetés elengedhetetlen feltétele a támogatás forrásának „Az orvos-, egészségtudományi- és gyógyszerészképzés tudományos műhelyeinek fejlesztése” című, EFOP-3.6.3-VEKOP-16-2017-00009 azonosítószám feltüntetése a közleményben! Érdemes a pályázatot a publikáció folyóirathoz történő beküldésével egyidőben benyújtani.**

**A pályázat benyújtásának módja:**

**A pályázatot a Semmelweis Egyetem Doktori Iskola Hivatalába (Budapest 1085 Üllői út 26.) kérjük postai úton eljuttatni.**

**A pályázati űrlap a Doktori Iskola honlapjáról tölthető le.**

**A pályázatok beadásának határideje: FOLYAMATOS, de legkésőbb 2018. szeptember 30.**

**A pályázatok folyamatosan, a benyújtást követő 2 héten belül elbírálásra kerülnek. Pozitív elbírálás esetén a pályázót elektronikus levélben értesítjük a megítélt támogatásról, amely a feltételek teljesülése esetén átutalásra kerül. A feltételek teljesülését igazoló dokumentumokat is a Doktori Iskola Hivatalába kell eljuttatni.**

**A pályázattal kapcsolatban felvilágosítás: Dr. Ivanics Tamás, EFOP szakmai vezető,** **ivanics.tamas@med.semmelweis-univ.hu**

**A támogatás forrása:**

**„Az orvos-, egészségtudományi- és gyógyszerészképzés tudományos műhelyeinek fejlesztése”** című, **EFOP-3.6.3-VEKOP-16-2017-00009** azonosítószámú projekttámogatás